Saunders Lewis
Saunders Lewis, 1893-1985, walisisk forfatter og nationalist. Lewis var i 1925 medstifter af det walisiske nationalistparti, Plaid Cymru, og var uden større politisk succes dets leder 1926-39. For Lewis var nationalisme især et kulturspørgsmål, og hans stærke radioforedrag i 1962 om den kriseramte walisiske kultur inspirerede en kulturel og politisk vækkelse i Wales, der førte til Plaid Cymrus politiske gennembrud.